|  |  |
| --- | --- |
| Numri i lëndës: | 2022:119466 |
| Datë: | 28.05.2024 |
| Numri i dokumentit: | 05745241 |

**A.nr. 1448/2022**

**GJYKATA THEMELORE NË PRISHTINË**, Departamenti për Çështje Administrative, me gjyqtaren Anita Nikçi-Morina, në konfliktin administrativ të paditëses F. M. nga Prishtina, te cilin e përfaqëson sipas autorizimit Z. K. avokat nga Prishtina, kundër të paditurës Ministria e Financave, Punës dhe Transfereve, Departamenti për Familjet e Dëshmorëve, Invalidëve të Luftës dhe Viktimave Civile me seli në Prishtinë, e cila përfaqësohet nga Avokatura Shtetërore pranë Ministrisë së Drejtësisë, me bazë juridike, anulimin e vendimit, me datën 23.04.2024, merr këtë :

**A K T GJ Y K I M**

**REFUZOHET** si e pabazuar padia dhe kërkesëpadia e paditëses F. M. , me të cilën ka kërkuar që të anulohet vendimi i të paditurës, Ministria e Financave, Punës dhe Transfereve -Departamenti për Familjet e Dëshmorëve, Invalidët e Luftës dhe Viktimave Civile me numër 04-12/4281 i datës 23.03.2022.

**A r s y e t i m**

Shqyrtimi kryesor publik në këtë çështje juridike është mbajtur në kuptim të nenit 41 të Ligjit Nr. 03/L-202 për Konfliktet Administrativë, në prezencë të palës paditëse dhe përfaqësuesi te saj dhe në mungesë të palës së paditur edhe përkundër faktit se gjykata i ka ftuar në mënyr të rregullt për pjesmarrje në seancën gjyqësore.

Përfaqësuesi i autorizuar i paditëses ne seancën e shqyrtimit gjyqësorë ka deklaruar se mbetem ne tersi pranë padisë dhe kërkesë padisë, i njëjti i ka propozuar gjykatës qe te aprovoj ne tërësi kërkesëpadinë e paditëses dhe te anuloj vendimin e te paditurës me numër 04-12/4281 i datës 23.03.2022 , përfaqësuesi me tej deklaron se ankesa e paditëses është e refuzuar me arsyetim se dokumentet e parashtruara nuk korrespondojnë në mes veti, fakti se paditësja është bashkëshorte e kurorëzuar me të ndjerin i cili me certifikatën te datës 02.05.2016, është shpallë luftëtarë i UÇK-së, prandaj ky fakt nuk është kontestuar fare nga pala e paditur në përgjigje në padi. Duke qenë se bashkëshorti i saj Bashkim Mehmeti ka vdekur me datën 24.11.2020, dhe mund të vërtetohet nga certifikata e vdekjes e lëshuar nga MPB e Kosovës, nr.ref.2/2020 RV/24 ashtu që pas vdekjes së të ndjerit bashkëshortja, tani paditësja i është drejtuar Organeve me kërkesë që ti njihet e drejta në pension siç parashihet me dispozita ligjore, mirëpo duke qenë se paditësja ka humbur lejen e njoftimit duke qëndruar në spital me bashkëshortin ashtu që është detyruar që të nxjerrë dokumentacionin tjetër qe nuk korrespondon me leje të njoftimit dhe pasaportë të cilën e disponon aktualisht paditësja.

Përfaqësuesi me tej thekson fakti se dokumentacioni i kohës kur është lidhur martesa në mes paditëses dhe të ndjerit figuron numri i lejes së vjetër si provë dorëzon vërtetimi nga arkivi i MPB të Kosovës , lidhur me pretendimet e ngritura.

E paditura në përgjigje në padi e ka kundërshtuar në tërësi padinë e paditëses si të pabazuar. Ka theksuar se komisioni i ankesave në kuadër të të paditurës ka shqyrtuar ankesën e paditëses dhe ka marr vendim me të cilin ka refuzuar të njëjtën me arsyetimin se paditësja nuk i plotëson kushtet për të qenë shfrytëzuese e pensionit. Andaj i propozon gjykatës që pas administrimit të provave të refuzojë padinë e paditëses si të pabazuar, duke e lënë në fuqi vendimin e të paditurës si të bazuar.

Në seancën e shqyrtimit kryesor me me qëllim të vërtetimit të drejtë të gjendjes faktike, gjykata ka bërë administrimin e provave dhe atë: Vendimi i dt.23.03.2022, vendimi i dt.23.02.2018, certifikatë e martesës dt. 07.11.2020, certifikatë e vdekjes dt.06.01.2022, certificate veteran i luftës për B. M., deklaratë nën betim, kopja e letër njoftimit e F. M., formulari për aplikim datë 21.01.2021, vërtetimi i dt.18.01.2021, vendimi i dt.23.02.2018, marrëveshja mbi hapjen e llogarisë dhe kartelës, vërtetimi i dt.15.01.2021, ankesë e dt.09.02.2022, vendimi i dt.18.03.2021, certifikatë e martesës dt.24.11.2020, certifikatë lindje dt.21.12.2020, vërtetim i datës 23.12.2020, ankesë datë 07.02.2022, vërtetim nga arkivi dt.14.01.2022, certifikatë e martesës dt.07.11.2020, ankesë datë 09.02.2022, vendimi i dt.18.03.2021, certifikatë lindje datë 20.02.198l. Prova shtesë i lëshuar me datë 14.01.2022 dhe certifikata e martesë datë 07.11.2020.

Gjykata, vlerësoi ligjshmërinë e vendimit të goditur me padi në përputhje me nenin 44 të LKA-së dhe provave të administruara në seancën e shqyrtimit kryesor publik dhe gjeti se kërkesëpadia e paditëses është e pabazuar.

Paditësja i është drejtuar me kërkesë Ministrisë Financave, Punës dhe Transfereve -Departamenti për Familjet e Dëshmorëve, Invalidët e Luftës dhe Viktimave Civile si organ i paditur për njohjen e te drejtës se pensionit të Familjet e dëshmorëve dhe Invalidët e luftës Dëshmor i kombit mbështetur me disa dëshmi dhe prova te administruara më lartë.

Organi i paditur në vendimin e atakuar kërkesën e palës e refuzon duke iu referuar nenit të Ligjit nr. 04/L-054 për Statutin dhe te drejtat e Dëshmoreve , Invalidëve Veteranëve Pjesëtareve te Ushtrisë Çlirimtare te Kosovës , Viktimave Civile dhe Familjet te tyre , Ligjit Nr.04l-172 për Ndryshimin dhe Plotësimin e Ligjit Nr. 04/L-054 Ligji Nr. 04/L-261 për Veteranet e Luftës së UÇK-së dhe Udhëzimin Administrativ Nr.06/2012 për Procedurat e Aplikimit ne Skemën e Pensioneve dhe Beneficioneve të drejtë të përfitimit të pensionit.

Paditësja ka ushtruar ankesë ndaj vendimit të organit të shkallës së parë në Komisionin e ankesave MPMS-së por ankesa refuzohet me vendimin e dt.23.03.2022 si e pa bazuar, pasi që e njëjta nuk i ka plotësuar kriteret siç kërkohet me ligj.

Gjykata për të vlerësuar ligjshmërinë e këtij akti, i referohet  [Udhëzimit Administrativ nr. 06/2012 për procedurat e aplikimit në skemën e pensioneve dhe beneficioneve të përcaktuara në Ligjin nr. 04/l-054 për statusin dhe të drejtat e dëshmorëve, invalidëve, veteranëve, pjesëtarëve të Ushtrisë Çlirimtare të Kosovës, viktimave civile dhe familjeve të tyre ka përcaktuar se](javascript:__doPostBack('ctl00$MainContent$rAktet$ctl00$lblAn','')) Dokumentacioni i nevojshëm për realizimin e pensionit familjar nga familja e dëshmoritte UCK-se, krahas kërkesës për realizimin e pensionit te veteranit-luftëtar te UÇK-se, duhet te paraqesë edhe këto dokumente:

|  |
| --- |
| *Dokumentin e identifikimit (letërnjoftimin),*  *I .2. Vërtetimin e lëshuar nga Zyra për Çështjet e Kategorive të Dala nga Lufta se ka qenë ushtar i UÇK-së dhe ka rënë dëshmor brenda viteve 1997-1999 (Data dhe vendi i rënies),*  *1.3 Certifikata e lindjes së aplikuesit në origjinal,*  *1.4. Certifikata e vdekjes së Dëshmorit,*  *1.5. Certifikatat e lindjes së fëmijëve,*  *1.6. Certifikata e kurorëzimit në rastet kur aplikon bashkëshorti ose bashkëshortja (në mungesë të certifikatës së kurorëzimit martesa të vërtetohet në procedurë gjyqësore),*  *1.7. Kur aplikues janë fëmijët që janë pa përkujdesje prindërore dhe janë nën moshën*  *18 vjeçare, kërkohet vendim nga Qendra për Punë Sociale për vënien nën kujdestari,*  *I .8. Dy fotografi të aplikuesit.* |

*2. Familja e Dëshmorit i cili është plagosur gjatë viteve 1997-1999 dhe ka vdekur brenda periudhës trevjeçare, pas përfundimit të luftës, si aso•ë e lagëve të marra në Iuftë, duhet të paraqesë këtë dokumentacion:*

*2. l. Dokumentin e identifikimit(letëmjoftimin),*

*2.2.  Vërtetimin e Iëshuar nga Zyra për Çështjet e Kategorive të Dala nga Lufta se ka qenë ushtar i UÇK-së dhe është plagosur brenda periudhës 1997-1999 si dhe ka vdekur brenda periudhës trevjeçare, pas përfundimit të luftës, si pasojë e plagëve të marra në luftë,*

*2.3.  Dokumentin për njohjen e statusit si dëshmor i kombit nga Organi Kompetent i përcaktuar me ligj,*

*2.         4.Certifikata e lindjes së aplikuesit në origjinal,*

*2.5.  Certifikata e vdekjes së Dëshmorit,*

*2.6.  Certifikatat e lindjes së fèmijëve,*

*2.7.  Certifikata e kurorëzimit në rastet kur aplikon bashkëshorti ose bashkëshortja (në mungesë të certifikatës së kurorëzimit martesa të vërtetohet në procedurë gjyqësore),*

*2.8.  Kur aplikues janë fëmijët që janë pa përkujdesje prindërore dhe janë nën moshën 18 vjeçare, kërkohet vendim nga Qendra për*

*Punë Sociale për vënien nën kujdestari, 2.9. Dy fotografi të aplikuesit.*

Andaj Gjykata gjen se i takon paditëses që të dëshmoj dhe dokumentoj përmes provave siç përcaktohet me Udhëzimin Administrativ nr. 06/2012 për procedurat e aplikimit në skemën e pensioneve dhe beneficioneve se dokumenet e parashtruara nuk korrespondojnë ne mes veti ngase pasaporta ka numër te ID-se tjetër qe nuk përputhen me atë te Certifikatës se Martesës me tani te ndjerin B. M. dhe kjo dëshmi ose provë është ndër kriteret themelore juridike për realizmin e së drejtës për pensionit Familjet e Dëshmorëve dhe Invalidët e Luftës Dëshmor i Kombit.

Gjykata ka vlerësuar dhe pretendimet e paditëses si në padi se nuk është vërtetuar drejt gjendja faktike dhe nuk është aplikuar e drejta matriale mirëpo si te tilla gjykata i refuzoj si te pabazuara, sepse nga vendimi i te paditurës me numër me numër 04/12/4281 i datës 23.03.2022 rezulton se paditësja nuk i ka plotësuar kriteret e kërkuara për përfitim pensional e parapare me nenin 6 te Udhëzimit Administrativ nr. 06/2012

Bazuar në të lartcekurat, gjykata vlerëson se Vendimi i organit të shkallës së dytë të cilin e atakojnë, është i drejtë dhe i bazuar në ligj sepse i njëjti është marrë pas vërtetimit të të gjitha fakteve relevante dhe është bazuar në dispozitat ligjore në fuqi që përcaktojnë statusin e pozitës që e ka mbajtur paditësja.

Bazuar në të lartcekurat, në kuptim të nenit 5,6 dhe 38 dhe në bazë të Nenit 43.1 dhe 46.2 të Ligjit për Konfliktet Administrative, gjykata e ka refuzuar kërkesëpadinë e paditësit dhe ka vendosur si në dispozitiv të këtij aktvendimi.

**GJYKATA THEMELORE NË PRISHTINË**

Departamenti për Çështje Administrative

A.nr.1448/2022 i dt. 23.04.2024

**Gj y q t a r j a**,

Anita Nikçi-Morina

KËSHILLA JURIDIKE: Kundër këtij aktgjykimi është e lejuar ankesa në afat prej 15 ditësh, nga dita e marrjes së të njëjtit, në Gjykatën e Apelit të Kosovës, përmes kësaj gjykate.